Sèvresporselen

Manufacture Royale de Porcelaine de France, senere Manufacture nationale de Sèvres, er en fransk porselensprodusent. Historie I 1745 ble det startet en fabrikk for produksjon av mykt porselen i Vincennes. Den ble ledet av et syndikat med Louis Henri Orry de Fulvy i spissen. Orry de Fulvy forstod ikke bare å skaffe seg de nødvendige privilegier, men også finansiell støtte fra Ludvig XV, som i 1753 selv gikk inn som deleier i konsernet. Orry de Fulvy ble etter sin død etterfulgt av kjemikeren Jean Hellot. Male- og forgyllingsatelieene ble ledet av Jean-Jacques Bachelier som ble den egentlige skaper av det franske porselenet. François Boucher og Antoine Watteau tegnet forbilder for fabrikkens porselensdekorer. I 1756 flyttet fabrikken til Sèvres, der man fortsatte produksjonen av mykt porselen, men i 1769 tog han også opp produksjonen av hardt porselen, etter at man hadde oppdaget kaolinleire i Limoges. Først i 1800 opphørte all produksjon av mykt porselen og man konsentrerte seg helt om feltspatporselenet. I 1759 hadde den franske konge overtatt alt finansielt ansvar for fabrikken og utløst de øvrige deleiere. Til sjef for figurplastikken ble valgt Étienne Maurice Falconet og for de øvrige modellateliéer Jean-Claude Chambellan Duplessis. Det meste av produksjonen foregikk i den av Bachelier i 1751 oppdagede biscuitporselensmassen. Den franske revolusjon innebar en tilbakegang for fabrikken, men produksjonen opphørte aldri helt og holdent. Senere ble fabrikken omorganisert av Alexandre Brongniart, som innrettet produksjonen helt på feltspatporselen. Under napoleontiden ble Sèvres toneangivende for den europeiske porselensproduksjon. Etter napoleonstiden avtok fabrikkens betydning, og den har deretter først og fremst produsert kopier av eldre servisemodeller. Kjente kunstnere i Sèvres tjeneste Louise Bourgeois Pierre Burnaglio Albert-Ernest Carrier-Belleuse Théophile Fragonard Hector Guimard François-Xavier Lalanne Jean-Louis Morin Guillaume Noël Serge Poliakoff Auguste Rodin Litteratur Jan Durdík: Den stora antikvitetsboken. Stockholm: Tiden. ISBN 91-550-0509-8 Ausstellungskatalog: Sèvres-Porzellan. Vom 18. Jahrhundert bis zur Gegenwart. 5.10.–2. november 1975, Hetjens-Museum, Düsseldorf. Bourgeois, Emile: Le biscuit de Sèvres au XVIIIe siècle. Paris 1909. Bourgeois, Emile og Lechevallier-Cherignard, Georges: Le biscuit de Sèvres – Recueil de modèles de la manufacture de Sèvres. Paris 1913. Dankert, Ludwig: Handbuch des Europäischen Porzellans. München 1984. Eriksen, Svend; Bellaique, Geoffrey de: Sèvres Porcelain – Vincennes and Sèvres 1740–1800. London, Boston 1987. Grandjean, Serge; Brunet, Marcelle: Sèvres. Vol. I & II. Paris 1954. Haumont, Georges: La Manufacture de Sèvres au XVIIIe siècle. Lisboa 1939. Terrasson, Jeanne: Madame de Pompadour et la création de la Porcelaine de France. Paris 1969. David Battie (General Editor): Sotheby's Concise Encyclopedia of Porcelain. Octopus Publishing Group Ltd., London 1990, ISBN 0-7537-0058-1, s. 107. Eksterne lenker Offisielt nettsted (en) Manufacture de porcelaine de Sèvres – kategori av bilder, video eller lyd på Commons (en) Manufacture nationale de Sèvres – galleri av bilder, video eller lyd på Commons Sèvres - Cité de la céramique, hjemmeside Sèvres Manufaktur Wallace Collection, London Friends of the ceramics museum website Sèvres at Boughton House